b"\n_START_ARTICLE_\nSteve Harris\n_START_SECTION_\nTidlige band\n_START_PARAGRAPH_\nSteve startet sin musikkarri\xc3\xa8re i bandet Influence, som senere skiftet navn til Gypsy's Kiss, f\xc3\xb8r han til slutt havnet i bandet Smiler. Medlemmene i Smiler var flere \xc3\xa5r eldre enn Harris, og gjorde det klart for ham at de ikke hadde mye til overs for en bassist som l\xc3\xb8p rundt p\xc3\xa5 scenen og som i tillegg ville v\xc3\xa6re med p\xc3\xa5 \xc3\xa5 skrive l\xc3\xa5tene. Harris valgte derfor \xc3\xa5 slutte i bandet, og startet Iron Maiden.\n_START_SECTION_\nIron Maiden\n_START_PARAGRAPH_\nBandet ble stiftet i 1975. Navnet tok Steve fra filmen The Man in the Iron Mask, hvor torturinstrumentet jernjomfruen (\xc2\xabiron maiden\xc2\xbb) blir brukt. Steve har skrevet mange av l\xc3\xa5tene til Iron Maiden, bl.a. \xc2\xabThe Number of The Beast\xc2\xbb som ble en stor hit og regnes som en klassiker. Steve og gitaristen Dave Murray er de eneste som har v\xc3\xa6rt i bandet siden oppstarten. I 2006 ble han k\xc3\xa5ret til Storbritannias beste bassist i \xc2\xabhammer metal\xc2\xbb-sjangeren._NEWLINE_Han er ogs\xc3\xa5 en lidenskapelig fotballtilhenger, og favorittlaget er West Ham United FC som han spilte for som ungdom."